Варненският свободен университет стартира магистърски програми по киберсигурност - Technology.bg
Начало / Новини / Варненският свободен университет стартира магистърски програми по киберсигурност
Катя Димитрова 12.03.2019	Новини, Събития, Технологии 179 Преглеждания
Варненският свободен университет „Черноризец Храбър“ стартира иновативни магистърски програми по киберсигурност. На специална церемония на 16 март ръководството на учебното заведение ще представи иновативни програми по киберсигурност и интелигентни системи за защита на населението. По време на събитието ще бъде обявен и проектът за създаване на Черноморска академия за сигурност.
Стартиращите програми са съвместен проект на ВСУ „Черноризец Храбър“ с Висшето военноморско училище „Никола Вапцаров“ във Варна. Те включват също така специалисти от Израел, Русия и държави от Европейския съюз.
Очаква се университетът ще посрещне плеяда световноизвестни експерти, учени, политици, анализатори и практици в сферата на киберсигурността и технологиите. Сред тях ще бъде Ариел Коен, който е в Топ 5 на водещите експерти по сигурността. Коен е и съветник на премиера на Израел по въпросите на сигурността.
Други гости ще бъдат Точил Нуанери – посланик и специален пратеник на президента на Централноафриканската република; проф. Йове Кекеновски – експерт по стратегически политики и сигурност, кмет на Скопие в периода 1995-1996 г. и посланик на НАТО; акад. Владимир Камбовски – специалист по международна сигурност, министър на правосъдието на Македония в периода 1998 – 1999 г. и председател на Македонската академия на науките; Денис Баринов -директор „Образование“ в „Лаборатория Касперски“, която е най-голямата европейска компания, специализирана в разработката на антивирусен софтуер; акад. Стефан Воденичаров – министър на образованието и науката през 2013 г., председател на Българската академия на науките, вписан в Златната книга на изобретателите на Патентното ведомство през 2006 г.; чл.кор. Стефан Хаджитодоров – директор на Центъра за изследвания по национална сигурност и отбрана (ЦИНСО) към БАН; проф. Радослав Йошинов – директор на лаборатория по Телематика в Института по математика и информатика на БАН, създател на БИОМ (Българската изследователска и образователна мрежа).
Магистърските програми ще се провеждат в редовна и задочна форма на обучение. Продължителността им е три семестъра за една календарна година.
Програмата предлага специализирани избираеми дисциплини в две основни направления: Data Science (за подготовка на напреднали анализатори) и HealthTech (за подготовка на хора за кариера в областта на здравната сигурност).
За целите на обучението ще се използва модерна образователна стратегия, базирана на учебни занятия, специализирани семинари, уъркшопове, симулации, казуси и практически сесии в компютърни лаборатории, обучение и самообучение.
Съдържанието на учебната програма е разработено в рамките на международните регулации, свързани със сигурността, и по-специално по Насоките за учебна програма за киберсигурността CSEC 2018.
Варна Варненски свободен университет магистърски програми по киберсигурност	2019-03-12
ЕтикетиВарна Варненски свободен университет магистърски програми по киберсигурност
Предишен Микропластмаси са замърсили всяка река, езеро и язовир на Земята
Следващ Започна разследване за пробив в Citrix